EkBass/fiwiki-20250220-pages-articles huggingface dataset:
Pohjan paikallishistoriallinen arkisto

Pohjan paikallishistoriallinen arkisto () on vuodesta 1991 toiminut paikallisarkisto, joka kerää ja säilyttää Pohjan kunnan ja Pohjan pitäjän historiasta kertovia historiallisia asiakirjoja. Arkiston perusti Fiskarsin kotiseutuyhdistys, joka ylläpitää myös Fiskarsin museota. Arkisto sijaitsi alun perin Fiskarsin valssilaitoksen tiloissa Hammarbackenilla Fiskarsissa. Arkisto muutti vuonna 2020 Karjaalle vanhaan muuntajatorniin Korkeavuorenkadulla. Suuri osa aineistosta on peräisin 1900-luvulta, ja vanhimmat asiakirjat ovat peräisin 1800-luvulta. Pohjan paikallishistoriallinen arkisto oli Länsi-Uudenmaan ensimmäinen varsinainen paikallishistoriallinen arkisto. == Arkiston historia == Pohjan paikallishistoriallinen arkisto perustettiin historiatutkija Mikael Korhosen aloitteesta. Ajatus paikallishistoriallisesta arkistosta Pohjassa syntyi 1980-luvulla. Pohjan ruotsinkielinen työväenopisto perusti vuonna 1988 kotiseuturyhmän, jonka vetäjänä toimi Mikael Korhonen. Kotiseuturyhmä aloitti keräämällä tietoa Pohjassa toimivista ja toimineista yhdistyksistä. Työ tehtiin tutkimalla vanhojen paikallislehtien mikrofilmejä ja käymällä läpi yhdistysrekisteriä. Kun tiedot oli kerätty talteen, työryhmä otti yhteyttä yhdistyksiin ja tiedusteli olivatko yhdistykset halukkaita lahjottamaan aineistonsa paikallishistorialliseen arkistoon. Fiskarsin kotiseutuyhdistys perusti työryhmän, joka vastasi Pohjan paikallishistoriallisen arkiston suunnittelutyöstä. Arkisto sijoitettiin Fiskarsin vanhan valssilaitoksen tiloihin, jotka olivat olleet tyhjinä noin 60 vuotta. Suomen silloinen puolustusministeri Elisabeth Rehn osallistui arkiston ajavaistilaisuuteen lokakuussa 1991. Rehn oli saannut ajettua 50 000 markan verran joululahjarahaa arkistohankkeelle. == Kokoelmat == Pohjan paikallishistoriallisesta arkistosta löytyy seuraavat arkistonmuodostajien päätyypit: * Yhdistykset (esim. paikallisia Lotta Svärd-, martta-, nuoriso-, urheilu- ja raittiusyhdistyksiä) * Kouluja * Yksityishenkilöitä (esim. von Julin -suku) * Yrityksiä (esim. Fiskars-yhtiö) Tämän lisäksi arkistosta löytyy myös temaattinen arkistokokoelma, “Pojosamlingen” (“Pohjakokoelma”), joka koostuu seuraavista aineistotyypeistä: * Sotakirjeenvaihtoa ja muita kirjeitä * Todistuksia ja sopimuksia * Sukuselvityksiä * Lauluja ja runoja * Tarinoita ja muistitietoa * Pohjan kunnan esitteitä Yksi merkittävä arkistonmuodostaja on Pohjan entisen kunnallispolitiikon Börje Sjöblomin Pohjaa käsittelevä laaja lehtileikekokoelma. Lehtileikkeet on järjestetty teemoittain. Arkiston kokoelmissa on myös noin 70 erilaista karttaa 1800- ja 1900-luvulta, ja noin 90 rakennuspiirustusta. Piirustuskokoelmaan sisältyy myös Fiskars-tuotteiden piirustuksia. == Lähteet == Luokka:Suomen arkistot Luokka:Pohja
Milka Luhtaniemi

Milka Luhtaniemi (s. 1992) on suomalainen runoilija. Hänen esikoisrunoteoksensa oli 2021 ilmestynyt Kirnu. Toinen runoteos Tauoton ilmestyi Gummeruksen kustantamana 2024.Jukka-Pekka Kilpiö, Säkeen ylitys. Parnasso 3/24, s. 70 Jyväskylästä Helsinkiin muttanut Luhtaniemi on valmistunut dramaturgiksi Teatterikorkeakoulusta ja työskentelee esitystaiteilijana.Milka Luhtaniemi, Gummerus. Viitattu 10.6.2024 Hän on Nuoren Voiman Liiton puheenjohtaja.Hallitus, Nuoren Voiman Liitto, viitattu 10.6.2024 Jukka-Pekka Kilpiö arvioi Tauottoman kirjallisuuslehti Parnassossa (3/2024) esikoisteosta taitavammaksi mutta samalla tavalla sävyltään kutsuvaksi. Teoksen runominä on havaintojen keskuksena mutta päästää ympäristön esiin. Mukana on myös sinä ja suhteen arviointia. Kilpiö kuvaa aistivaikeutelmia ”tuuheiksi”, eli kuva on kokonaisvaltainen, toisin kuin usein runoissa, joissa aistivaikutelmat käydään yksi kerrallaan läpi. Mukana on myös tasapainoaisti, jota ei runoissa juuri tapaa. Kilpiön mielestä se antaisi aiheen jopa graduun tai ainakin tutkimusartikkeliin. Hän myös pitää juuri runoudelle ominaisten säkeenylityksen käyttöä hienompana kuin hän on koskaan missään tavannut. == Lähteet == ==Aiheesta muualla== * Luhtaniemi, Milka, Kirjasampo Luokka:Suomalaiset runoilijat Luokka:Vuonna 1992 syntyneet Luokka:Elävät henkilöt
Espresso (kappale)

Espresso on yhdysvaltalaisen laulaja-lauluntekijän Sabrina Carpenterin kappale. Se julkaistiin 11. huhtikuuta 2024 Island Recordsin kautta hänen tulevan kuudennen studioalbuminsa Short n' Sweet (2024) ensimmäisenä singlenä. Kappaletta ovat olleet Carpenterin lisäksi tekemässä Amy Allen, Steph Jones ja Julien Bunetta joka on myös toiminut kappaleen tuottajana. Kappaleesta tuli kriittinen ja kaupallinen menestys. Kappale nousi Billboard Hot 100 -listalla sijalle neljä. Yhdysvaltojen ulkopuolella "Espresso" nousi listan kärkeen muun muassa Australiassa, Irlannissa, Malesiassa, Singaporessa, Yhdistyneissä arabiemiirikunnissa ja Isossa-Britanniassa.Sabrina Carpenter’s Espresso spends straight month at Number 1 in UK Official Charts 24.5.2024 Kappale ylsi tämän lisäksi kymmenen parhaan joukkoon useassa maassa. Suomessa single nousi sijalle 16. Suomen virallisella singlelistalla. == Taustaa == Carpenter ilmoitti "Espresson" julkaisemisesta sosiaalisen median tileillään 8. huhtikuuta 2024 sekä jakoi sen kansikuvan. Kappale julkaistiin 11. huhtikuuta 2024, juuri ennen carpenterin esiintymistä Coachella Valley Music and Arts Festivalilla 12. huhtikuuta 2024. Kappaleesta julkaistiin myös 12. huhtikuuta Dave Meyersin ohjaama musiikkivideo. Island Records julkaisi singlen suoratoistona ja digitaalisena latauksena 11. huhtikuuta 2024, kun taas Polydor Records julkaisi sen vinyyli- ja kasettimuodossa. Kappaleesta julkaistiin viisi remixiä sisältävä digitaalinen EP-levy 17. toukokuuta 2024. Tuottaja Mark Ronsonin sekoittamat kaksi remixiä julkaistiin 31. toukokuuta 2024 digitaalisena Espresso (Working Late Remixes) levynä. Kappaleen koukusta "That's that me, espresso" muodostui meemi kappaleen julkaisun aikana. == Teemat == Carpenter vertaa kappaleessa itseään kofeiinipitoisiin juomiin, kuten espressokahviin ja Mountain Dew -virvoitusjuomaan. Kuten kofeiini, ajatukset hänestä pitävät hänen rakastajansa öisin hereillä. Hän kertoi kappaleesta Vogue -lehdelle: "Kappaleessa on kyse naisellisuuden näkemisestä supervoimana ja itseluottamuksesta siihen, että "olet that bitch"." == Kappaleet == Espresso - suoratoisto/digitaalinen lataus # Espresso - 2.55 Espresso - 7-inch / kasetti # "Espresso" (A-puoli) # "Espresso (On Vacation)" (B-puoli) Espresso EP - suoratoisto/digitaalinen lataus # "Espresso" - 2:55 # "Espresso" (Double Shot) - 2.29 # "Espresso" (On Vacation) - 2.55 # "Espresso" (Decaf) - 3.14 # "Espresso" (Mochapella) - 2.55 # "Espresso" (Espressooooo) - 4.55 Espresso (Working Late Remixes) - suoratoisto/digitaalinen lataus # "Espresso" (Mark Ronson x FNZ Working Late Remix) - 3.04 # "Espresso" (Mark Ronson x FNZ Working Later Remix) - 5.38 # "Espresso" - 2.55 == Aiheesta muualla == * Helsingin sanomat: "Tässä on kesän tarttuvin korvamato – Sabrina Carpenterin flirttaileva hitti soi nyt kaikkialla" == Lähteet == Luokka:Vuoden 2024 kappaleet Luokka:Britannian singlelistan ykköset Luokka:Yhdysvaltalaiset popkappaleet Luokka:Sabrina Carpenterin kappaleet
Suomalaisten muuttoliike Etelä-Afrikkaan

Suomalaisten muuttoliike Etelä-Afrikkaan oli suurimmillaan 1890-luvun Witwatersrandin kultakuumeen ja buurisotaa seuranneiden vuosien välillä. Eero Kuparisen tutkimusten mukaan noin 1200 suomalaista muutti tuolloin Etelä- Afrikan eri valtioihin. Siirtolaiset muuttivat maahan pääasiassa tilapäisesti töihin. Suomalaisia osallistui buurisotaan Transvaalin joukoissa. Ensimmäinen maailmansota keskeytti muuttoliikkeen lähes kokonaan. ==Historia== Siirtolaisuuden voimistuminen 1890-luvun lopulla johtui osittain Yhdysvalloissa 1890-luvulla vallinneesta talouslamasta, joka oli vähentänyt työvoiman kysyntää siellä. Etelä-Afrikan unionin vuoden 1926 väestönlaskennan mukaan maassa asui 102 suomalaissyntyistä henkilöä. Suurimmillaan 1890-luvun lopulla ja 1900-luvun alussa Johannesburgissa asui samanaikaisesti noin 500 suomalaista. Kaupunki oli hyvin maahanmuuttajavaltainen: vuonna 1896 sen valkoisista asukkaista 88 prosenttia oli syntynyt Transvaalin ulkopuolella. Suomalaiset Etelä-Afrikkaan muuttaneet olivat pääasiassa ruotsinkieliseltä Pohjanmaalta kotoisin ollutta maaseutuväestöä. Suurin osa siirtolaisista tuli Munsalasta, Pedersörestä ja Uudenkaarlepyyn maalaiskunnasta. Joitakin suomenkielisiä maahanmuuttajia lähti naapurikunnista, muun muassa Evijärveltä. Monet muuttajista olivat naimisissa, mutta naisten maastamuutto oli vähäistä. Suomalaiset työskentelivät nopeasti kasvavan Johannesburgin kaupungin rakennustyömailla kirvesmiehinä ja kaivoksissa kaivoskirvesmiehinä, räjäyttäjinä, koneenkäyttäjinä ja työnjohtajina. Toisin kuin Pohjois- Amerikassa, Etelä-Afrikassa ei ollut kysyntää ammattitaidottomalle eurooppalaiselle työvoimalle. Ammattimiesten päiväpalkka saattoi olla jopa 40-kertainen Suomessa maksettuun palkkaan verrattuna, mutta elinkustannukset Johannesburgissa olivat toisaalta erittäin korkeat. Työn löytäminen saattoi olla vaikeaa, ja työttömyyden uhka oli jatkuva. Alkoholinkäyttö oli yleistä siirtolaisten keskuudessa. Vuonna 1898 suomalaiset olivat mukana perustamassa Johannesburgiin yhteispohjoismaista luterilaista seurakuntaa, joka kuitenkin hajosi ruotsalaisten ja norjalaisten välisen unionikiistan vuoksi. Myöhemmin suomalaiset olivat mukana Den Svenska Gustaf Adolf Försämling -seurakunnassa. Buurisodan jälkeen kaupunkiin perustettiin myös Den Finska Klubben. Siirtolaiset lähettivät rahaa kotiseuduilleen tukeakseen nuorisoseuroja. Rahoilla ostettiin myös alttaritaulu Jepuan kirkkoon. == Lähteet == Luokka:Suomalaisten diaspora Luokka:Etelä-Afrikan historia
Christopher A. Chaney

Christopher A. Chaney (s. 14. kesäkuuta 1970) on yhdysvaltalainen basisti. Hänet tunnetaan parhaiten vaihtoehtorock- yhtye Jane’s Addictionin entisenä basistina, jonka kanssa hän äänitti kaksi studioalbumia, sekä Alanis Morissetten kiertue- ja äänitysbändin jäsenenä kuuden vuoden ajan. Hän on aiemmin ollut Taylor Hawkins and the Coattail Ridersin ja Camp Freddyn jäsen. Vuonna 2024 Chaney julkistettiin AC/DC: n kiertuebasistina, joka korvasi pitkäaikaisen jäsenen Cliff Williamsin yhtyeen Power Up Tour -kiertueella. Luokka:Yhdysvaltalaiset basistit Luokka:Jane’s Addiction Luokka:Vuonna 1970 syntyneet Luokka:Elävät henkilöt
Panu Pokkinen

Panu Pokkinen (s. 1976https://www.hs.fi/taide/art-2000010847802.html) on Ylen uutis- ja ajankohtaistoimituksen vastaava päätoimittaja 16. lokakuuta 2024 alkaen, Jouko Jokisen jäädessä eläkkeelle. Aiemmin Pokkinen toimi Urheilu ja tapahtumat -yksikön johtajana. == Lähteet == Luokka:Ylen henkilöstö Luokka:1970-luvulla syntyneet Luokka:Elävät henkilöt
Suuri-Susmoi

Suuri-Susmoi () on kylä Karjalan tasavallan Belomorskin piirin Sosnavitsan kunnassa Venäjällä. Kylä sijaitsee samannimisellä Vienanmeren saarella, 40 kilometriä Belomorskin kaupungista koilliseen ja 39 kilometriä Solovetskinsaarista etelään. Vuoden 2013 väestönlaskennan mukaan kylässä oli kaksi asukasta. Saarella sijaitsee vuonna 1871 rakennettu majakka, aikaisemmin saarella on toiminut myös sääasema. Viereinen Pienen-Susmoin () saari on merkittävä lintukohde. == Lähteet == Luokka:Belomorskin piirin asutut paikat Luokka:Vienanmeri
Ukrainan presidentinvaali 1991

Ukrainan presidentinvaali 1991 käytiin 1. joulukuuta 1991 samanaikaisesti itsenäisyyskansanäänestyksen kanssa. Itsenäisen Ukrainan ensimmäiseksi presidentiksi valittiin Leonid Kravtšuk yli 60 prosentin ääniosuudella. == Tausta == Ukrainan sosialistisen neuvostotasavallan korkein neuvosto hyväksyi 24. elokuuta 1991 Ukrainan itsenäisyysjulistuksen, joka vahvistettaisiin kansanäänestyksellä. Presidentinvaaliin ehdokkaaksi haluavan oli kerättävä 100 000 allekirjoitusta lokakuun loppuun mennessä. Seitsemän ehdokasta keräsi riittävän määrän kannatusilmoituksia: * Volodymyr Hrynov, Ukrainan SNT:n korkeimman neuvoston varapuhemies, Ukrainan demokraattinen herääminen -puolueen puheenjohtaja, matematiikan professori; * Ihor Juh’novskyi, Narodna Rada -oppositioryhmän puheenjohtaja, korkeimman neuvoston opetuskomission puheenjohtaja; * Leonid Kravtšuk, Ukrainan SNT:n korkeimman neuvoston puhemies, aiemmin Ukrainan kommunistisen puolueen keskuskomitean 2. sihteeri; * Levko Lukjanenko, Ukrainan tasavaltalaispuolueen puheenjohtaja, entinen polittinen vanki; * Leopold Taburjanskyi, dnipropetrovskilaisen Olimp- osuuskunnan puheenjohtaja, Ukrainan kansanpuolueen puheenjohtaja; * Oleksandr Tkatšenko, Ukrainan SNT:n maatalousministeri; sekä * Vjatšeslav Tšornovil, Lvivin alueen alueneuvoston puheenjohtaja, entinen poliittinen vanki. Ehdokkaista Tkatšenko vetäytyi vaalista hieman ennen vaalipäivää. Kaikki ehdokkaat saivat kampanjointia varten julkisista varoista 75 000 ruplaa, minkä lisäksi kukin ehdokas sai vastaanottaa lahjoituksia enintään 150 000 ruplan edestä. Vaalissa olivat äänioikeutettuja kaikki Ukrainassa asuneet 18 vuotta täyttäneet. Äänioikeutettuja olivat myös Ukrainan alueelle sijoitetut Neuvostoliiton asevoimien sotilaat riippumatta siitä, olivatko he kotoisin Ukrainasta vai muista Neuvostoliiton jäsentasavalloista. Äänestyslipulle oli painettu ehdokkaiden nimet, ja äänestäminen tapahtui yliviimalla kaikkien muiden paitsi yhden ehdokkaan nimet. Jos yliviivattuja nimiä oli väärä määrä, äänestyslippu hylättiin. Jos yksikään ehdokkaista ei olisi saanut vähintään puolta äänistä, olisi käyty toinen vaali kahden eniten ääniä saaneen ehdokkaan välillä. == Tulokset == Ehdokas Puolue Äänimäärä Ääniosuus Leonid Kravtšuk sitoutumaton 19 643 481 61,59 % Vjatšeslav Tšornovil Ukrainan kansanliike 7 420 727 23,27 % Levko Lukjanenko Ukrainan tasavaltalaispuolue 1 432 556 4,49 % Volodymyr Hrynov Ukrainan demokraattisen heräämisen puolue 1 329 758 4,17 % Ihor Juh’novskyi sitoutumaton 554 719 1,74 % Leopold Taburjanskyi Kansanpuolue 182 713 0,57 % Lähde: == Lähteet == 1991 Luokka:Vuoden 1991 vaalit
The 1980 Floor Show

The 1980 Floor Show oli brittimuusikko David Bowien kolmesta esiintymisestä koottu ohjelma. Konsertit järjestettiin 18.–20. lokakuuta 1973 Lontoon The Marquee Clubissa, ja ne kuvattiin yhdysvaltalaista The Midnight Special -tv- sarjaa varten. Yleisönä oli kutsuvieraita, kuten Bowien fanikerholaisia. Bowie esitti ohjelmassa muun muassa sikermän ”1984/Dodo”, joka pohjusti tietä hänen George Orwell -teemaiselle Diamond Dogs -albumilleen. Ohjelmassa kuultiin myös Bowien ja Marianne Faithfullin duetto alkujaan Sonny and Cherin levyttämästä kappaleesta ”I Got You Babe”. == Lähteet == Luokka:David Bowie Luokka:Yhdysvaltalaiset televisiosarjat Luokka:1970-luvun televisiosarjat Luokka:Musiikkiohjelmat Luokka:Vuoden 1973 musiikki
Stéphane Séjourné

Stéphane Séjourné (s. 26. maaliskuuta 1985) on ranskalainen asianajaja, joka on toiminut europarlamentaarikkona ja sittemmin Ranskan ulkoministerinä. Hän edustaa Renessanssi-puoluetta (aiemmin En Marche!). Joulukuusta 2024 alkaen Séjourné on EU-komissaari ja johtava varapuheenjohtaja Von der Leyenin II komissiossa toimialanaan taloudellinen hyvinvointi ja teollisuusstrategia. == Tausta ja yksityiselämä == Séjourné syntyi vuonna 1985 Versailles'ssa. Hän kasvoi osin Madridissa osin Buenos Airesissa. Séjourné palasi sittemmin Ranskaan, jossa hän alkoi opiskelemaan oikeustiedettä Poitiers'n yliopistossa. Opiskeluaikoinaan hän oli Erasmus-harjoittelussa Granadassa. Opiskeluaikoina hän kuului myös sosialistisen puolueen nuorisoliittoon. Vuosina 2007–2009 Séjourné työskenteli avustajana Ranskan parlamentissa. Séjourné on avoimesti homoseksuaali. Hän eli rekisteröidyssä parisuhteessa Gabriel Attalin kanssa, mutta pari on sittemmin eronnut. Séjourné on ollut melko vaitonainen yksityiselämäänsä koskien. == Poliittinen ura == Kun Emmanuel Macron nousi Ranskan valtionvarainministeriksi vuonna 2014, Séjournésta tuli Macronin neuvonantaja. Tätä ennen Séjourné oli työskennellyt Pariisin aluevaltuustossa virkamiehenä. Hän jatkoi presidentin neuvonantajana Macronin voitettua vuoden 2017 presidentinvaalit. Vuoden 2019 europarlamenttivaalien alla Séjourné otti puolen vuoden loman neuvonantajan töistään johtaakseen puolueensa eurovaalikampanjaa. Hän tuli valituksi ja istui parlamentissa aina vuoteen 2024 asti. Lokakuussa 2021 Séjourné valittiin Uudistuva Eurooppa -ryhmän puheenjohtajakisaan Dacian Cioloșin erottua. Syyskuussa 2022 Séjourné valittiin Renessanssi-puolueen puheenjohtajaksi Stanislas Guerinin jätettyä paikka. Séjournélla ei ollut vastaehdokkaita. Tammikuussa 2024 Séjourné kutsuttiin ulkoministeriksi (jonka vastuulla ovat myös EU-asiat) Gabriel Attalin hallitukseen. Hän aloitti virassa 11. tammikuuta. == Lähteet == == Aiheesta muualla == * Luokka:Ranskalaiset europarlamentaarikot Luokka:Ranskan ulkoministerit Luokka:Ranskalaiset asianajajat Luokka:Ranskalaiset EU- komissaarit Luokka:Vuonna 1985 syntyneet Luokka:Elävät henkilöt
Seitsemän iltaa

Seitsemän iltaa () on Jorge Luis Borgesin esseekokoelma vuodelta 1980. Teoksen on suomentanut Pentti Saaritsa ja julkaissut suomeksi Aviador vuonna 2020. == Vastaanotto == Arviossaan Parnassossa Virpi Alanen kiittää suomentajan kykyä välittää suomennoksessa Borgesin suhdetta kieleen. Runoilija Pentti Saaritsa ”ymmärtää hyvin, miten oleellinen poeettinen maailmankatsomus oli Borgesille. Suomennoksesta välittyy Borgesin lämmin suhde kieleen.”Alanen, Virpi: Retkiä kieleen. Parnasso 5/2020, s. 59. == Lähteet == Luokka:Argentiinan kirjallisuus Luokka:Esseekokoelmat Luokka:Vuoden 1980 kirjat
Logiikan ääni

Logiikan ääni () (lyh. ΦΛ, FL) on kreikkalainen äärioikeistolainen ja kansalliskonservatiivinen puolue. Se on perustettu vuonna 2023. Puolueella on yksi paikka Euroopan parlamentissa vuoden 2024 europarlamenttivaalien jälkeen. == Vaalitulokset == Puolueen tulokset parlamentti- ja europarlamenttivaaleissa ovat: Vuosi Vaalit Johtaja Äänet Paikkamäärä Asema / Huomautukset Määrä % 2023 Parlamenttivaalit 2023 II Afrodíti Latinopoúlou 0,43 ei parlamentissa 2024 Europarlamenttivaalit 2024 3,04 == Lähteet == == Aiheesta muualla == * Φωνή Λογικής – Puolueen verkkosivut Luokka:Kreikan puolueet Luokka:Äärioikeistolaiset puolueet
Rahkapiirakka

Rahkapiirakka on piirakka, jonka täyte sisältää maitorahkaa. Sitä voidaan soveltaa monella tavoin, muun muassa mustikkapiirakkaan. Piparkakun muruja tai luumua sisältävä rahkapiirakka taas sopii joulupöytään. Rahkapiirakka sopii myös pääsiäisen ajan kahvileiväksi. Rahkapiirakkaan voidaan käyttää myös maustettua rahkaa ja rahkan keskelle laitetaan joskus hedelmien paloja tai marjoja. Rahkapiirakan täytteeseen käytetään joskus myös kananmunaa ja hilloa. == Lähteet == Luokka:Piirakat
Uusi vasemmisto (Kreikka)

Uusi vasemmisto () (lyh. ΝΕΑ, NEA) on kreikkalainen keskusta-vasemmistolainen tai vasemmistolainen puolue. Se syntyi vuonna 2023, kun joukko Syrizasta eronneita perusti uuden puolueen. Puolueella on 11 Syrizan entistä kesäkuun 2023 parlamenttivaaleissa saatua paikkaa Kreikan parlamentissa. == Vaalitulokset == Puolueen tulokset parlamentti- ja europarlamenttivaaleissa ovat: Vuosi Vaalit Johtaja Äänet Paikkamäärä Asema / Huomautukset Määrä % 2024 Europarlamenttivaalit 2024 Aléxis Charítsis 2,45 ei parlamentissa == Lähteet == Luokka:Kreikan puolueet Luokka:Sosialistiset puolueet
Wikimedia Europe

Wikimedia Europe (WMEU, myös WEU) on kansainvälinen voittoa tavoittelematon yhdistys (, AISBL). Yhdistyksen kotipaikka on Brysselissä, Belgiassa. Yhdistyksen tarkoitus on olla yhteinen oikeushenkilö ja yhteinen alusta Euroopan Wikimedia-organisaatioille, ja se on osa maailmanlaajuista Wikimedialiikettä. Wikimedia Europen päätavoitteena on edistää eurooppalaisten Wikimedian tekijöiden välistä yhteistyötä, edistää näin tiedon saatavuutta Euroopassa, tarjota yleisölle ääni puoltaessa yleisen edun mukaista internetiä ja pyrkiä vapauteen ja perusoikeuksiin digitaalisella aikakaudella. == Tarkoituksen saavuttaminen == Yhdistys pyrkii saavuttamaan tarkoituksensa harjoittamalla edunvalvontatoimia Euroopan unionin toimielimiä kohtaan jäsentensä Wikimedialiikkeen etujen puolesta. Sen tehtävänä on edistää vapaata tietoa ja vapaan kulttuurin periaatteita. WMEU järjestää ja toteuttaa jäsenilleen varainkeruuta tukeakseen vapaata tietämystä silloin, kun vaadittavat ponnistelut ylittävät jäsenten kyvyt Wikimedia-liikkeessä. Sikäli kuin se palvelee sen tarkoitusta ja resursseja, Wikimedia Europe tukee jäseniään, yhteisöjä ja yksilöitä Wikimedia-liikkeessä kouluttamalla ja kehittämällä valmiuksia, sekä harjoittaa myös edunvalvontaa. == Jäsenet ja yhteistyökumppanit == Wikimedia Europe koostuu jäsenistä, joiden on oltava oikeushenkilöitä, joilla on kotipaikka jossakin Euroopan maassa ja jotka on virallisesti tunnustettu Wikimedia-liikkeen jäseniksi. Uusia jäseniä voidaan hyväksyä hakemuksesta, jonka yhdistyksen hallitus päättää yksinkertaisella ääntenenemmistöllä. Jäsenten lisäksi järjestö tekee yhteistyötä muiden tahojen ja yhtiöittämättömien rakenteiden, sekä maailmanlaajuisessa Wikimedia- liikkeessa olevien henkilöiden kanssa. Yhdistyksen perustava kokous oli 20. heinäkuuta 2022. WMEU:ssa oli 1. kesäkuuta 2024 27 jäsentä. Jäsenet olivat Euroopassa toimivia Wikimedia-jaostoja (chapter), temaattisia organisaatioita ja käyttäjäryhmiä (UG). Hallituksessa oli viisi jäsentä ja henkilökuntaa yhteensä viisi henkilöä. Wikimedia Suomi liittyi WMEU:n jäseneksi ja hyväksyttiin elokuussa 2022. == Organisaatio == Yhdistyksen korkein hallintoelin on yleiskokous, joka kokoontuu hallituksen päättämänä vähintään kerran vuodessa joko fyysisesti tai etänä Prahassa, Tšekissä, jos hallitus ei toisin päätä. Yleiskokous kokoontuu ylimääräisiin kokouksiin, jos vähintään viisi jäsentä tai hallitus sitä vaatii. Yhdistyksen hallitus koostuu viidestä jäsenten edustajasta, jotka nimitetään kahden vuoden toimikaudeksi, joista neljä valitaan yleiskokouksessa. Yksi paikka on varattu edustajalle, jonka hallitus valitsee jäsenten valinnan jälkeen. == Lähteet == == Aiheesta muualla == * Wikimedia Europe blogi Luokka:Wikimedia
Mérignies

Mérignies on kunta Pohjois-Ranskassa Nordin departementissa Hauts-de-Francen alueella. Se sijaitsee noin 19 kilometriä Lillen kaupungista etelään. == Historia == Vanhimmat tiedot Mérigniesin olemassaolosta ovat vuodelta 1164. Kunnan maat kuuluivat silloin Lillen herroille, joille ne kuuluivat vuoteen 1440 asti. Tuolloin maat myytiin Tenremonden suvulle. Suku rakennutti linnan Mérigniesiin vuonna 1640, josta on nykyään jäljellä aittarakennusten ja tallien jäänteitä. Suvun vaikutusvalta kuntaan ulottuu vuoteen 1864 asti, ja yhä tänä päivänä se näkyy kunnan vaakunassa, joka on Tenremonden suvun vaakuna. == Nähtävyyksiä == Saint-Amandin kirkko mainitaan virallisessa asiakirjassa jo vuonna 1080. Kirkon perustukset ovat peräisin 1100-luvulta. Kirkko kuului 1700-luvun lopulle Ranskan suureen vallankumoukseen saakka Saint-Vaast d'Arrasin luostariille, joka omisti myös läheisen Mons-en-Pévèlen. Kirkko on tuhoutunut useita kertoja tulipaloissa, joista viimeisin oli vuonna 1988. Nykyinen rakennus on pääosin 1800-luvulta ja kellotorni vuodelta 1902. Kirkko on pyhitetty Amand Maastrichtilaiselle. == Urheilu == Kunnassa on Pariisi–Roubaix maantiepyöräkilpailussa käytettävä kivitieosuus eli pavé. Mérignies – Avelin osuuden pituus on 630 metriä. ==Lähteet== ==Aiheesta muualla== Luokka:Nordin kunnat
Klára Dostálová

Klára Dostálová (s. 13. maaliskuuta 1971 Praha, Tšekkoslovakia) on tšekkiläinen poliitikko. Hän edustaa ANO 2011-puoluetta. Dostálová oli kansanedustaja vuodesta 2017 ja alueellisen kehityksen ministeri vuosina 2017–2018. Vuoden 2024 vaaleissa hänet valittiin Euroopan parlamenttiin. == Lähteet == Luokka:Tšekkiläiset europarlamentaarikot Luokka:Tšekin ministerit Luokka:Vuonna 1971 syntyneet Luokka:Elävät henkilöt
Filip Turek

Filip Turek (s. 15. lokakuuta 1985 Praha, Tšekkoslovakia) on tšekkiläinen poliitikko, autojen keräilijä ja entinen kilpa-ajaja. Vuoden 2024 vaaleissa hänet valittiin Euroopan parlamenttiin Tšekin toiseksi suurimmalla äänimäärällä Autoilijoiden ja Přísaha-puolueen vaaliliiton riveistä. ==Poliittisia näkemyksiä== Turekille tärkeitä aiheita ovat maahanmuuton, vihreän siirtymän ja polttomoottoriautojen kiellon vastustaminen. Hän on myös useaan kertaan kyseenalaistanut ihmisen vaikutuksen ilmastonmuutokseen. Vaalituloksen jälkeen Turek arveli puolueensa hakeutuvan Euroopan konservatiivien ja reformistien ryhmään. ===Kohut=== Ennen vuoden 2024 europarlamenttivaaleja Tšekin mediassa nousi esiin kuva vuodelta 2013, jossa Turek näytti tekevän natsitervehdyksen, mikä on maassa rikos. Toisessa kuvassa Turekilla oli kilpakypärässään kreikkalaisen uusfasistisen Kultainen aamunkoitto -puolueen tunnus. Turek keräilee antiikkia ja on kertonut omistavansa muun muassa SS-symbolilla varustetun tikarin. Turekin puolue veti tämän pois ennalta sovituista vaalitapahtumista ennen kohua. Hän itse on kiistänyt olevansa uusnatsi. ==Yksityiselämä== Ennen politiikkaan astumistaan Turek toimi muun muassa perustamansa Tšekin Jaguar-klubin presidenttinä ja omistamansa autokaupan myyjänä. Turek ajoi kilpaa ammattimaisesti vuosina 2015–2018. ==Vaalimenestys== ===Europarlamenttivaalit=== *2024: 152 196 (valittiin) == Lähteet == Luokka:Elävät henkilöt Luokka:Vuonna 1985 syntyneet Luokka:Tšekkiläiset europarlamentaarikot
Amand Maastrichtilainen

Amand Maastrichtilainen () (500-luku – 679) oli Maastrichtin piispa. Tunnetaan myös nimellä Pyhä Amandus. Amand Maastrichtilainen syntyi 500-luvulla Akvitaniassa île d’Yeun saarella. Hän asui 15 vuotta Bourgesin katedraalin luostarikammiossa. Kahden Rooman matkan jälkeen hän alkoi evankelioida Flanderissa. Hänet nimitettiin piispaksi vuonna 630, jonka jälkeen hän jatkoi evankeliointia Antwerpenin ja Gentin alueita perustamastaan Elnonin luostarista käsin. Vuonna 639 frankkien kuningas Dagobert I antoi Elnonin luostarille 9000 hehtaarin alueen sisältäen useita Pévèlen kyliä. Pyhästä Amandista tuli alueellisen pyhimys, jolle nimettiin Pévèlen alueella neljä kirkkoa. Myös Elnonin luostari nimettiin myöhemmin Saint-Amandin luostariksi, ja sitä ympäröivä kaupunki sai nimen Saint-Amand-les-Eaux. ==Lähteet== ==Aiheesta muualla== Luokka:Pyhimykset Luokka:500-luvulla syntyneet Luokka:Vuonna 679 kuolleet
Kateřina Konečná

Kateřina Konečná (s. 20. tammikuuta 1981) on tšekkiläinen poliitikko. Hän edustaa Böömin ja Määrin kommunistista puoluetta (KSČM). Hän oli vuosina 2002–2014 Tšekin edustajainhuoneen jäsen ja vuodesta 2013 Euroopan parlamentin jäsen. Vuoden 2024 vaaleissa hänet valittiin toiselle kaudelle Euroopan parlamenttiin maansa neljänneksi suurimmalla äänimäärällä. == Lähteet == == Aiheesta muualla == * Luokka:Elävät henkilöt Luokka:Vuonna 1981 syntyneet Luokka:Tšekkiläiset europarlamentaarikot
Danuše Nerudová

Danuše Nerudová (4. tammikuuta 1979 Brno, Tšekkoslovakia) on tšekkiläinen ekonomisti ja poliitikko, joka valittiin Euroopan parlamenttiin vuoden 2024 vaaleissa. Vuoden 2023 presidentinvaalissa hän sijoittui kolmanneksi. ==Elämä== Nerudová syntyi Määrin suurimmassa kaupungissa Brnossa vuonna 1979. Hän valmistui tohtoriksi vuonna 2005 paikallisesta Mendelin yliopistosta. Yliopistonsa rehtoriksi hänet valittiin vuonna 2018 ensimmäisenä naisena ja koko Tšekin sen hetken nuorimpana henkilönä. Hän oli toimessa aina vuoteen 2022 saakka. Nerudová asettui ehdolle vuoden 2023 presidentivaalissa sitoutumattomana ehdokkaana. Ensimmäisellä kierroksella hän jäi kolmanneksi 13,92 prosentin ääniosuudella. Nerudová ilmoitti äänestävänsä Petr Pavelia vaalien toisella kierroksella. Vuoden 2024 huhtikuussa Nerudová nimettiin Pormestarit ja sitoutumattomat -puolueen kärkiehdokkaaksi seuraavan kesäkuun europarlamenttivaaleihin. Ennen vaaleja hän liittyi virallisesti puolueen jäseneksi. Vaaleissa Nerudová sai 59 577 ääntä ja hänet valittiin parlamenttiin. ==Poliittiset kannanotot== Presidentiksi pyrkiessään Nerudová kertoi kannattavansa tasa-arvoista avioliittolakia. == Lähteet == Luokka:Tšekkiläiset europarlamentaarikot Luokka:Vuonna 1979 syntyneet Luokka:Elävät henkilöt
Nesgrenda

Nesgrenda on taajama Tvedestrandin kunnassa Agderin läänissä Norjassa. Taajaman pinta-ala on 0,29 neliökilometriä ja asukasluku 275 vuonna 2023. ==Lähteet== ==Aiheesta muualla== Luokka:Norjan taajamat Luokka:Tvedestrand
Næsin rautaruukki

pienoiskuva|Päärakennus Næsin rautaruukki () on Tvedestrandin kunnassa Agderin läänissä Norjassa sijaitseva entinen rauta- ja terästehdas. Se perustettiin vuonna 1665 nimellä Båseland jernverk ja oli toiminnassa vuoteen 1959, eli lähes kolmesataa vuotta. Nykyisin se toimii museona. Jacob Aall osti ruukin vuonna 1799, ja se on siitä lähtien ollut Aallin suvun omistuksessa. ==Kuvia== Naesverk2.jpg|Masuunirakennus Norge fremstillet i Tegninger - no-nb digibok 2008112511001-153 (cropped).jpg|Næsin rautaruukki Christian Tønsbergin teoksessa Norge fremstillet i Tegninger vuodelta 1848. ==Lähteet== ==Aiheesta muualla== Luokka:Norjalaiset yritykset Luokka:Ruukit Luokka:Tvedestrand
Lyngørin majakka

Lyngørin majakka () on Tvedestrandin kunnassa Agderin läänissä Norjassa sijaitseva majakka. Se perustettiin vuonna 1879, automatisoitiin 1989 ja jätettiin miehittämättömäksi 2004. Vuonna 1875 Lyngørin asukkaat vaativat omaa majakkaa, ja Suurkäräjät myönsi nopeasti tarvittavat rahat. Majakka sytytettiin ensimmäisen kerran 1. syyskuuta 1879. Alun perin punainen majakka maalattiin valkoiseksi vuonna 1924. Vuonna 1946 majakka sai diafonisen sumusignaalin, mikä vaati rakennuksen uudelleenrakentamista ja lisähenkilökuntaa. Majakka toimi perheasemana vuoteen 1973, minkä jälkeen henkilökunta työskenteli vuorotyössä vuoteen 2004 asti, jolloin asema automatisoitiin. Nykyään majakka toimii Norjan rannikkohallinnon työntekijöiden loma-asuntona ja on myös avoinna yleisölle. ==Lähteet== ==Aiheesta muualla== Luokka:Norjan majakat Luokka:Tvedestrand
Jenny Hval

Jenny Hval (taiteilijanimeltään Rockettothesky; s. 11. heinäkuuta 1980 Oslo) on norjalainen laulaja-lauluntekijä ja kirjailija, joka on kotoisin Tvedestrandista. Hän julkaisi esikoisalbuminsa To Sing You Apple Trees vuonna 2006. Esikoisromaani Perlebryggeriet ilmestyi kolme vuotta myöhemmin. ==Albumit== * To Sing You Apple Trees (2006) * Medea (2008) * Viscera (2011) * Innocence Is Kinky (2013) * Meshes of Voice (2014, Susanna Wallumrødin kanssa) * Apocalypse, Girl (2015) * Blood Bitch (2016) * The Practice of Love (2019) * Classic Objects (2022) ==Romaanit== * Perlebryggeriet (2009) * Inn i ansiktet (2012) * Å hate Gud (2018) ==Lähteet== ==Aiheesta muualla== Luokka:Norjalaiset laulaja-lauluntekijät Luokka:Norjalaiset kitaristit Luokka:Norjalaiset kirjailijat Luokka:Vuonna 1980 syntyneet Luokka:Elävät henkilöt
Longum

Longum on taajama Arendalin kunnassa Agderin läänissä Norjassa. Taajaman pinta-ala on 0,19 neliökilometriä ja asukasluku 259 vuonna 2023. ==Lähteet== ==Aiheesta muualla== Luokka:Norjan taajamat Luokka:Arendal
Kilsund

Kilsund on taajama Arendalin kunnassa Agderin läänissä Norjassa. Taajaman pinta-ala on tasan 1 neliökilometri ja asukasluku 675 vuonna 2023. ==Lähteet== ==Aiheesta muualla== Luokka:Norjan taajamat Luokka:Arendal
Rykene

Rykene tai Rygene on taajama Arendalin kunnassa Agderin läänissä Norjassa. Taajaman pinta-ala on 0,8 neliökilometriä ja asukasluku 769 vuonna 2023. ==Lähteet== ==Aiheesta muualla== Luokka:Norjan taajamat Luokka:Arendal
Aatu Vuorinen

Aatu Vuorinen (s. 28. joulukuuta 2005) on suomalainen pesäpalloilija. Vuorinen edustaa Superpesiksessä pelaavaa kasvattajaseuraansa Sotkamon Jymyä. Vuorisella on sopimus Sotkamon Jymyn kanssa kauden 2024 loppuun saakka. Hän pelaa ulkopelissä etukentällä ja sisäpelissä vaihtajana. Vuorinen on pelannut yhden Superpesiksen runkosarjan ottelun. Tässä ottelussa hän keräsi kaksi kärkilyöntipistettä. Tilastot päivitetty 10. kesäkuuta 2024. == Lähteet == Luokka:Suomalaiset pesäpalloilijat Luokka:Vuonna 2005 syntyneet Luokka:Elävät henkilöt
Maaret Castrén

Maaret Castrén (s. 1959Kuka olen Maaret Castrén (vaalisivu). Viitattu 10.6.2024) on suomalainen kokoomuslainen poliitikko ja Helsingin kaupunginvaltuutettu.Maaret Castrén, Helsingin Kokoomus (vaalisivu), viitattu 10.6.2024 Castrén on lääkäri ja akuuttilääketieteen professori. Hän työskentelee toimialajohtajana HUS-yhtymässä.Terhi Toivonen, Monta uutta, mutta tuttujakin naamoja on joukossa, Yle.fi, uutiset 10.6.2024, viitattu 10.6.2024 Castrén nousee kansanedustajaksi vuonna 2024 kansanedustaja Aura Sallan tultua valituksi Euroopan parlamenttiin. Vuoden 2023 eduskuntavaaleissa Castrén valittiin 3 699 äänellä varakansanedustajaksi Helsingin vaalipiiristä.Maaret Castrén MTV Vaalitulospalvelu, viitattu 15.6.2024 == Lähteet == Luokka:Suomalaiset lääkärit Luokka:Suomalaiset professorit Luokka:Nykyiset kansanedustajat Luokka:Kansallisen Kokoomuksen poliitikot Luokka:Helsingin kaupunginvaltuutetut Luokka:Vuonna 1959 syntyneet Luokka:Elävät henkilöt
Jessi Jokelainen

Jessi Maaria Jokelainen (s. 1996 Puolanka) on suomalainen vasemmistoliiton kansanedustaja. Hän on ammatiltaan aineenopettaja. Vuonna 2024 ilmestyi Jokelaisen esikoissarjakuva Femokratia. == Elämä == Puolangalla vuonna 1996 syntynyt Jokelainen varttui Muhoksella. Hän kirjoitti ylioppilaaksi Muhoksen lukiosta vuonna 2015 ja valmistui Oulun yliopistosta filosofian maisteriksi 2019 pääaineenaan suomen kieli ja kirjallisuus. https://www.eduskunta.fi/FI/kansanedustajat/Sivut/911824.aspx Viitattu 30.8.2024.https://jessijokelainen.fi/cv/ Viitattu 2.9.2024. Jokelainen on työskennellyt yläkoulun äidinkielen ja historian opettajana Raahessa. Vuonna 2021 hänet valittiin Oulun kaupunginvaltuustoon. Jokelainen oli ensimmäistä kertaa ehdolla eduskuntavaaleissa vuonna 2023. Hän sai 3 891 ääntä ja jäi ensimmäiselle varasijalle. Jokelainen nousi kansanedustajaksi vuonna 2024 kansanedustaja Merja Kyllösen tultua valituksi Euroopan parlamenttiin. Jokelainen on tunnettu myös somevaikuttajana. Vuonna 2019 hänelle myönnettiin Vuoden tyttöteko -palkinto työstään sosiaalisessa mediassa.Marraskuussa 2024 Jokelainen kertoi odottavansa kaksosia.https://www.iltalehti.fi/politiikka/a/bc10e069-dc6e-4b8a-9dd4-53b7fe5acef6 == Femokratia == Syksyllä 2024 Suuri Kurpitsa -kustantamo julkaisi Jokelaisen dokumentaarisen Femokratia-sarjakuvateoksen. Helsingin Sanomien Harri Römpötin arvion mukaan se on tarkkanäköinen arvio sukupuolten epätasa-arvosta ja Jokelainen kertoo asiat leimallisesti omalla äänellään sekä käyttää kokemuksiaan esimerkkeinä. Römpötti vertaa kerrontaa Liv Strömquistin sarjakuviin mutta pitää Jokelaisen piirrostyyliä hienostuneempana. == Teokset == * == Lähteet == Luokka:Vasemmistoliiton poliitikot Luokka:Oulun kaupunginvaltuutetut Luokka:Vuonna 1996 syntyneet Luokka:Elävät henkilöt Luokka:Nykyiset kansanedustajat Luokka:Oulun vaalipiiri
Merja Rasinkangas

Merja Rasinkangas (s. 3. maaliskuuta 1963 Oulu) on suomalainen perussuomalainen poliitikko ja Oulun kaupunginvaltuutettu.Hanna Holopainen & Juha Hintsala, Kaupunginvaltuutettu Merja Rasinkangas loikkasi keskustasta perussuomalaisiin – valtasuhteet muuttuivat Oulussa kokoomuksen eduksi Yle.fi, uutiset 7.2.2023, viitattu 11.6.2024 Rasinkangas on ylikonstaapeliTerhi Toivonen, Monta uutta, mutta tuttujakin naamoja on joukossa Yle.fi, uutiset 10.6.2024, viitattu 11.6.2024, joka on toiminut poliisina 36 vuotta.Essi Puuri, Päivi Seeskorpi & Päivi Annala, Oululaiset kaupunginvaltuutetut Merja Rasinkangas ja Jessi Jokelainen nousevat eduskuntaan Yle.fi, uutiset 10.6.2024, viitattu 11.6.2024 Vuoden 2023 eduskuntavaaleissa Rasinkangas valittiin 4 116 äänellä varakansanedustajaksi Oulun vaalipiiristä.Merja Rasinkangas MTV Vaalitulospalvelu, viitattu 15.6.2024 Rasinkangas nousi kansanedustajaksi vuonna 2024 kansanedustaja Sebastian Tynkkysen tultua valituksi Euroopan parlamenttiin. == Lähteet == Luokka:Perussuomalaiset poliitikot Luokka:Suomen Keskustan poliitikot Luokka:Nykyiset kansanedustajat Luokka:Oulun kaupunginvaltuutetut Luokka:Vuonna 1963 syntyneet Luokka:Elävät henkilöt
Pulpettikatto

Pulpettikatto on vain yhteen suuntaan kallellaan oleva katto. Se on ikään kuin harjakaton puolikas. Nimensä se sai mm. Suomen kansakouluissa käytetyistä pulpeteista, joissa kansi oli vastaavasti kallellaan yhteen suuntaan. Pulpettikatolta vesi valuu pois paremmin kuin tasakatolta. Harjakattoon verrrattuna sisätilojen käytettävyys on parempi. Pulpettikatto on helpompi rakentaa ja vaatii vähemmän materiaalia kuin harjakatto. Toisaalta epäsymmetrisyyden takia pulpettikatto ei ole ehkä yhtä silmää miellyttävä kuin harjakatto tai tasakatto. Pulpettikattoja käytetään varsinkin vajoissa, puutarhanhoitovälinevarastoissa, pienissä pihasaunoissa, aitoissa ynnä muissa omakoti- ja loma-asuntotonttien pikkurakennuksissa. Hieman on myös pulpettikattoisia asuinrakennuksia, ja omakotitalojen pulpettikatot ovat yleistymässä. == Lähteet == Luokka:Vesikatto
Milojko Spajić

Milojko Spajić (s. 24. syyskuuta 1987 Pljevlja) on montenegrolainen poliitikko ja rahoitusinsinööri, joka on toiminut Montenegron pääministerinä lokakuusta 2023 lähtien.Izabrana 44. Vlada, Spajić očekuje pun mandat Hän toimi myös valtiovarain- ja sosiaaliministerinä Montenegron hallituksessa ja Zdravko Krivokapićin kabinetissa vuosina 2020–2022.Montenegro Elects First Government Without Djukanovic Party Spajić on keskustan Eurooppa nyt -puolueen puheenjohtaja. Vuodesta 2024 lähtien hän on maailman neljänneksi nuorin virassa oleva valtionpäämies Ranskan Gabriel Attalin, Burkina Fason Ibrahim Traorén ja Ecuadorin Daniel Noboan jälkeen. Hän valmistui Osakan yliopistosta, Saitaman yliopistosta ja HEC Parisista.Qui est Milojko Spajić ? == Lähteet == == Aiheesta muualla == Luokka:Montenegron pääministerit Luokka:Puolueiden puheenjohtajat Luokka:Valtiovarainministerit Luokka:Vuonna 1987 syntyneet Luokka:Elävät henkilöt
Jukolan viesti 2025

Jukolan viesti 2025 eli Mikkeli-Jukola on 76. Jukolan viesti ja 47. Venlojen viesti. Se järjestetään viikonloppuna 14.–15. kesäkuuta 2025. Edellisen kerran Jukola järjestettiin Mikkelissä vuonna 2009. Järjestävä seura on Navi. Kilpailukeskus sijaitsee Suutarisen betonitehtaan tontilla Tikkalassa. Tapahtuman budjetti on yli kaksi miljoonaa euroa. Mikkelin kaupunki tukee tapahtumaa muun muassa tiloilla ja talkooruokailuilla. Mukana on yli 1 300 talkoolaista. Järjestäjän mukaan Jukolan viesti tuo seudulle 7–10 miljoonaa euroa, joka koostuu pääasiassa majoituksesta ja elämisestä. Tapahtumaan odotetaan 40 000 kävijää. == Lähteet == Luokka:Jukolan viesti Luokka:Mikkelin urheilutapahtumat Luokka:Vuoden 2025 urheilu
Mounir Satouri

Mounir Satouri (s. 25. toukokuuta 1975 Casablanca, Marokko) on ranskalainen poliitikko. Hänet valittiin vuonna 2019 Euroopan parlamentin jäseneksi Europe Écologie – Les Verts -puolueen listalta. Hän liittyi Vihreät / Euroopan vapaa allianssi -europarlamenttiryhmään. Satouri oli Yannick Jadot'n kampanjapäällikkö Ranskan vuoden 2022 presidentinvaalissa.Maïa de La Baume, Meet the French MEPs who shape the presidential race Politico 8.2.2022, viitattu 10.6.2024 == Lähteet == == Aiheesta muualla == * Luokka:Ranskalaiset europarlamentaarikot Luokka:Vuonna 1975 syntyneet Luokka:Elävät henkilöt
Valérie Hayer

Valérie Hayer (s. 6. huhtikuuta 1986) on ranskalainen asianajaja ja europarlamentaarikko. Hän edustaa Renessanssi-puoluetta (aiemmin En Marche!). == Tausta ja yksityiselämä == Hayer syntyi vuonna 1986 Château-Gontierin kunnassa. Hänen vanhempansa pitävät maitotilaa. Vuonna 2009 Hayer valmistui Université Panthéon-Sorbonnesta pääaineenaan julkishallinto ja oikeus. Valmistuttuaan Hayer työskenteli parlamentaarisena avustajana Ranskan senaatissa. == Poliittinen ura == Ensimmäistä kertaa poliittiseen luottamustehtävään Hayer valittiin vuonna 2008, kun hänestä tuli kunnanvaltuutettu Saint-Denis-d'Anjoun kunnassa. Aiemmin hän oli kuulunut UDI- puolueeseen. Vuonna 2017 hän liittyi Emmanuel Macronin perustamaan En Marche! -puolueeseen. Vuoden 2019 EU-vaaleissa Hayer valittiin Euroopan parlamenttiin, jossa hän toiminut erityisesti budjettiin liittyvien kysymysten parissa. Hän uusi paikkansa vuoden 2024 vaaleissa. Hayer valittiin Uudistuva Eurooppa -ryhmän puheenjohtajaksi 25. tammikuuta 2024, kun hänen edeltäjänsä, Stéphane Séjourné, nimitettiin Ranskan ulkoministeriksi. === Poliittisia kantoja === Hayer on kritisoinut sekä Marine Le Peniä että Viktor Orbánia näiden läheisestä suhteista Vladimir Putiniin, jota Hayer on kuvaillut myönnytyspolitiikaksi. Xi Jinpingin tekemien Ranskaan, Unkariin ja Serbiaan valtiovierailujen aikana Hayer sanoi, että Kiinan uiguureihin kohdistama vaino on kansanmurha. Lisäksi Hayerin mukaan Euroopan suhtautuminen Kiinaan on ollut liian naivia. == Lähteet == == Aiheesta muualla == * Luokka:Ranskalaiset europarlamentaarikot Luokka:Vuonna 1986 syntyneet Luokka:Elävät henkilöt
Marc Jongen

Marc Jongen (s. 23. toukokuuta 1968 Merano) on italialaissyntyinen, vuonna 2011 Saksan kansalaisuuden saanut poliitikko. Hän edustaa Vaihtoehto Saksalle -puoluetta. Hän on filosofian dosentti.Marc Jongen Bundestag, viitattu 10.6.2024 Jongen syntyi alankomaalaiselle isälle ja etelätirolilaiselle äidille. Hän vietti lapsuutensa Meranossa ja Bolzanossa.Michael Schwarz, Marc Jongen: Europawahl-Spitzenkandidat der AfD Staatsanzeiger, viitattu 10.6.2024 Jongen opiskeli vuosina 1987–1988 Wirtschaftsuniversität Wienissä kansantaloutta. Vuosina 1988–1995 hän opiskeli filosofiaa Wienin yliopistossa, josta sai maisterin arvon. Jongen työskenteli Die Neue Südtiroler Tageszeitungin kulttuuritoimittajana vuosina 1996–1999. Vuosina 1999–2003 Jongen opiskeli Staatliche Hochschule für Gestaltung Karlsruhessa, jossa hän tämän jälkeen työskenteli tutkimusavustajana. Hän väitteli tohtoriksi vuonna 2009. Jongen työskenteli filosofi Peter Sloterdijkin avustajana, mutta riitaantui tämän kanssa aloitettuaan toiminnan Vaihtoehto Saksalle -puolueessa. Jongen liittyi Vaihtoehto Saksalle -puolueeseen vuonna 2013. Hän pääsi tuolloin Baden-Württembergin johtokunnan jäseneksi. Jongen tuli valituksi Saksan liittopäiville vuonna 2017, jolloin hänestä tuli Vaihtoehto Saksalle -puolueen liittopäiväryhmän kulttuuripolitiikan puhemies. Jongen on toiminut myös Desiderius-Erasmus-Stiftungin johtajiston jäsenenä. Vuonna 2024 hänet valittiin Euroopan parlamentin jäseneksi. Hänen seuraajansa Saksan liittopäiväedustajana oli Volker Münz.Dirk Hülser, Nach Europawahl: Volker Münz rückt für Marc Jongen in den Bundestag nach Südwest Presse, viitattu 10.6.2024 Jongen on pitänyt yhteisvaluutta euroa virheenä. Hän vastustaa antisemitistisiä kantoja, joita muun muassa Wolfgang Gedeon on tuonut samassa puolueessa esille. Björn Höcken kiistanalainen maine on Jongenin mielestä perusteeton. Jongenia on kutsuttu Saksassa Vaihtoehto Saksalle -puolueen puoluefilosofiksi ja jopa pääideologiksi, mutta hän on kiistänyt molemmat luonnehdinnat. == Lähteet == == Aiheesta muualla == Luokka:Saksalaiset europarlamentaarikot Luokka:Italialaiset europarlamentaarikot Luokka:Vuonna 1968 syntyneet Luokka:Elävät henkilöt
Belgian parlamenttivaalit 2024

Belgian vuoden 2024 parlamenttivaalit järjestettiin 9. kesäkuuta, ja niissä valittiin kaikki maan edustajainhuoneen 150 edustajaa seuraavaksi viideksi vuodeksi. Samanaikaisesti parlamenttivaalien kanssa EU- ja aluevaalien kanssa. == Ehdokasasettelu ja äänioikeus == Seuraavat istuvat edustajat eivät asettuneet ehdolle: * Patrick Dewael (Open VLD) * Valerie Van Peel (N-VA) * Maggie De Block (Open VLD) Äänioikeus vaaleissa on henkilöillä, jotka täyttävät seuraavat ehdot: * väh. 18-vuotias * Belgian kansalainen * on rekisteröitynyt äänestäjäksi * ei ole erikseen menettänyt äänioikeuttaan oikeuden päätöksellä Belgiassa on käytössä äänestysvelvollisuus. Äänestämättä jättämisestä voidaan langettaa sakkorangaistus tai jopa kymmenen vuoden äänestyskiellolla. Äänestyspaikkojen puheenjohtaja toimittaa listan äänestämättä jättäneistä maan syyttäjävirastolle, joka voi halutessaan aloittaa syyteharkinnan. == Tulokset == Taulukossa ne puolueet, jotka saivät väh. yhden ehdokkaan läpi edustajainhuoneeseen. Puolue Ääniä Osuus Voitetut paikat N-VA 1 167 061 16,71 24 VB 961 601 13,77 20 MR 716 934 10,26 20 PTB- PVDA 688 369 9,86 15 Vooruit 566 436 8,11 13 PS 561 602 8,04 16 CD&V; 557 392 7,98 11 LE 472 755 6,77 14 Open VLD 380 659 5,45 8 Groen 324 608 4,65 7 Ecolo 204 438 2,93 2 DéFi 84 024 1,20 1 Äänioikeutettuja 8 368 029 Annettuja ääniä 7 315 450 Tyhjiä ja hylättyjä ääniä 416 577 Hyväksyttyjä ääniä 6 898 873 Lähde: Istuva pääministeri Alexander De Croo ilmoitti hallituksensa erosta, minkä kuningas Philippe hyväksyi 10. kesäkuuta. De Croon hallitus jatkaa toimitusministeristönä uuden hallituksen nimittämiseen saakka. == Lähteet == Parlamenttivaalit 2024 Luokka:Vuoden 2024 vaalit
Singaporen presidentinvaali 2023

Singaporen presidentinvaali 2023 käytiin 1. syyskuuta 2023. Vaalissa Singaporen presidentiksi valittiin Tharman Shanmugaratnam. == Ehdokasasettelu == Singaporen perustuslain nojalla presidenttiehdokkaan on oltava 45 vuotta täyttänyt Singaporen kansalainen, jolla on oltava riittävästi kokemusta julkisessa virassa, virkamiehenä tai voittoa tekevän suuren yrityksen johdossa toimimisesta tai muuta vastaavaa kokemusta. Hänen on oltava hyvämaineinen eikä hän saa olla minkään poliittisen puolueen jäsen. Jos yksikään viiden edellisen toimikauden presidenteistä ei ole edustanut jotakin tiettyä Singaporen etnisistä yhteisöistä (kiinalaiset, intialaiset, malaijit), presidenttiehdokkaiden on kuuluttava kyseiseen ryhmään; vuoden 2024 vaalissa kyseinen rajoite ei kuitenkaan ollut voimassa.Singaporen perustuslaki. == Tulokset == Ehdokas Ääniä Osuus Tharman Shanmugaratnam 1 749 261 70,41 % Ng Kok Song 390 636 15,72 % Tan Kin Lian 344 584 13,87 % Yhteensä 2,484,481 100.00 Hyväksyttyjä ääniä 2,484,481 98,02 % Hylättyjä/tyhjiä ääniä 50,230 1,98 % Yhteensä 2 534 711 100,00 % Äänioikeutettuja/äänestysprosentti 2 709 455 93,55 % Lähde: == Lähteet == 2023 Luokka:Vuoden 2023 vaalit
Helena Sibelius

Helena (Leena) Sibelius (os. Fabritius 24. huhtikuuta 1905 - 20. heinäkuuta 1994 Helsinki) oli suomalainen lääkintöneuvos. Hänen isänsä oli psykiatrian professori Harald Fabritius ja äitinsä Sonja Friedlander. Helena oli perheen esikoinen ja meni naimisiin Johannes (Jussi) Gustaf Christian Sibeliuksen kanssa vuonna 1927. == Lähteet == Luokka:Suomalaiset psykiatrit Luokka:Vuonna 1905 syntyneet Luokka:Vuonna 1994 kuolleet
Kasvikumi

Kasvikumi on ruoan sisältämä aine, joka kuuluu ravintokuituihin. Niitä ovat muun muassa guarkumi ja arabikumi. Kasvikumit ovat elimistöön liukenevia ravintokuituja, toisin kuin hemiselluloosa ja ligniini. Arabikumia käytetään lisäaineena elintarviketeollisuudessa. Sille on pyritty kehittämään korvaavaa ainetta kuusikumista. Elimistöön liukenevina kuituina kasvikumit vaikuttavat glukoosin ja rasva-aineiden aineenvaihduntaan. Ne hidastavat ravinnon imeytymistä ja näin tasapainottavat veren sokeriaineenvaihduntaa. Ne myös sitovat kolesterolia ja täten alentavat seerumin kolesterolipitoisuutta. Jotkut ihmiset ovat saaneet arabikumista allergisia oireita. == Lähteet == == Aiheesta muualla == * Tieteen termipankki: Kasvikumi Luokka:Ravinto-oppi
Badlands (geomorfologia)

Badlands on eräänlainen kuiva maasto, jossa pehmeämpiä sedimenttikiviä ja savipitoista maaperää on kulunut laajasti. Niille on ominaista jyrkät rinteet, vähäinen kasvillisuus ja suuri valumistiheys. Badlands-alueita löytyy kaikilla mantereilla paitsi Etelämantereella, mutta ne ovat yleisimpiä siellä, mistä löytyy konsolidoitumattomia sedimenttejä. Badlands-alueilla on usein vaikea navigoida jalan, eivätkä ne sovellu maatalouteen. Suurin osa niistä on seurausta luonnollisista prosesseista, mutta kasvillisuuden tuhoutuminen liikalaiduntamisen tai saastumisen vuoksi voi tuottaa ihmisperäisiä Badlands- alueita. Luokka:Geomorfologia
Raatihuoneenpuiston suihkulähde

Raatihuoneenpuiston suihkulähde on Porin keskustassa Raatihuoneenpuistossa sijaitseva suihkulähde. Se valmistui vuonna 1938 kaupunginarkkitehti Jaakko Laaksovirran suunnittelemana. Varat sen toteutukseen lahjoitti kauppaneuvos Antti Airio. Raatihuoneenpuisto oli uudistettu vuonna 1912, jolloin puustoa osin kaadettiin ja Raatihuoneen puoleinen kivikaide toteutettiin. Vuonna 1938 puistossa julkistettiin myös Emil Cedercreutzin Satakunnan karhu. Vuonna 2004 suihkulähde ei ollut toiminnassa. Sen toimintakuntoon saattamiseksi suihkulähde oli purettava kokonaan ja vesialtaan tekniikka uusittava. Suihkukaivo kunnostettiin vuonna 2007. == Lähteet == Luokka:Porin patsaat ja veistokset Luokka:Suomen suihkulähteet